24PES-363

EH Bildu Nafarroa talde parlamentarioko foru parlamentari Mikel Zabaleta Aramendiak, Legebiltzarreko Erregelamenduan ezarritakoaren babesean, honako galdera hauek egiten dizkio Nafarroako Gobernuko Etxebizitzako, Gazteriako eta Migrazio Politiketako Departamentuari, idatziz erantzun ditzan:

Aurtengo ekainean, Etxebizitzako, Gazteriako eta Migrazio Politiketako Departamentuak Nafarroako etxebizitzari buruzko 2023ko urteko txostena argitaratu du, baita 2024ko lehen hilabeteetako aurrerapena ere.

Txosten horretan, beste datu askoren artean, adierazten da 2023an Nafarroako Gobernuak guztira 43.842.210 euro bideratu dituela zaharberritzerako dirulaguntzetara, eta 2024ko lehen bost hilabeteetan zaharberritzerako dirulaguntzetarako aurrekontua 28.357.527,53 eurokoa izan dela.

Horregatik guztiagatik, honako galdera hauek egiten ditut, idatziz erantzuteko:

2023ko ekitaldian eta 2024ko lehen bost hilabeteetan etxebizitzak zaharberritzeko dirulaguntzetara bideratutako kopuruetatik (goian azaldutako zenbatekoak), zenbat diru dator Europako funtsetatik?

Europako funtsetatik zenbat diru jasotzea aurreikusten da 2024an eta 2025 eta 2026an?

Iruñean, 2024ko abuztuaren 28an

Foru parlamentaria: Mikel Zabaleta Aramendia